Ir-Regolment tal-Kummissjoni (KE) Nru 563/2002
tat-2 ta' April 2002
li jemenda r-Regolament (KE) Nru 466/2001 li jiffissa l-livelli massimi għal ċerti kontaminanti fl-oġġetti ta' l-ikel
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 315/93 tat-8 ta' Frar 1993 li jistabbilixxi l-proċeduri Komunitarji għall-kontaminanti fl-ikel [1], u b'mod partikolari l-Artikolu 2(3) tiegħu,
Billi:
(1) Ir-Regolament (KEE) Nru 315/93 jipprovdi illi jridu jiġu ffissati l-livelli massimi għal ċerti kontaminanti fl-oġġetti ta' l-ikel sabiex tiġi protetta s-saħħa pubblika.
(2) Ir-Regolament tal-Kummissjoni (KE) Nru 455/2001 [2], kif l-aħħar emendat bir-Regolament (KE) Nru 472/2002 [3], japplika mill-5 ta' April 2002, billi jieħu l-post tar-Regolament tal-Kummissjoni (KE) Nru 194/97 tal-31 ta' Jannar 1997 li jiffissa l-livelli massimi għal ċerti kontaminanti fl-oġġetti ta' l-ikel [4], kif emendat bir-Regolament (KE) Nru 864/1999 [5], li jiffissa l-livelli massimi għan-nitrat fil-ħass u l-ispinaċi.
(3) L-Istati Membri huma meħtieġa li jikkomunikaw ir-riżultati tal-monitoraġġ tagħhom u jirrapportaw dwar il-miżuri meħuda u l-progress rigward l-applikazzjoni tal-kodiċijiet tal-prattika t-tajba tal-biedja sabiex inaqqsu l-livelli tan-nitrat. Bl-użu ta' dan it-tagħrif il-Kummissjoni għandha tipproċedi kull tliet snin, u għall-ewwel darba qabel l-1 ta' Jannar 2002, li tirrevedi l-livelli massimi għan-nitrati fil-ħass u fl-ispinaċi, bil-mira ġenerali li jitnaqqsu l-livelli msemmija.
(4) L-informazzoni ta' kull sena tal-monitoraġġ mill-Istati Membri juri tnaqqis fil-livelli tan-nitrati fil-ħass. Jistgħu jinkisbu livelli massimi iktar baxxi għal ċerti kategoriji ta' ħass imsejsa fuq prattiċi tajba tal-biedja. F'uħud mir-reġjuni jiġu rrappurtati livelli tan-nitrati spiss ogħla minn dawk iffissati fl-Annes mar-Regolament (KE) Nru 466/2001, għalkemm ix-xejra ġenerali turi illi l-livelli tan-nitrati fil-ħass qegħdin jonqsu. Il-livelli tan-nitrati fl-ispinaċi ma juru l-ebda xejra ċara ta' tnaqqis. Għall-ħass dan il-perijodu transitorju taż-żmien għandu jkollu l-limitu taż-żmien, imma għall-ispinaċi għadha ma tistax titbassar data tat-tmiem.
(5) Ir-Regolament (KE) Nru 466/2001 għandu jiġi emendat kif jixraq.
(6) Il-miżuri pprovduti f'din id-Direttiva huma skond l-opinjoni tal-Kumitat Permanenti tal-Katina ta' l-Ikel u s-Saħħa ta' l-Annimali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 466/2001 huwa emendat kif ġej:
1. L-Artikolu 3(1) jiġi mibdul b'dan li ġej:
"1. L-Istati Membri jistgħu, meta ġġustifikat, jawtorizzaw għal perijodu transitorju ta' żmien it-tqegħid fis-suq tal-ħass frisk u l-ispinaċi friska, imkabbra u maħsuba għall-konsum fit-territorju tagħhom, b'livelli ta' nitrati ogħla minn dawk iffisati bħala livelli massimi fil-punti 1.1, 1.3 u 1.4 ta' l-Anness sakemm jiġu applikati l-kodiċijiet tal-prattika t-tajba tal-biedja sabiex jinkseb progress bil-mod lejn il-livelli stabbiliti f'dan ir-Regolament.
Il-perjodu transitorju ta' żmien:
(a) rigward il-ħass, għandu jtemm fl-1 ta' Jannar 2005;
(b) rigward l-ispinaċi, għandu jiġi rrivedut mhux iktar tard mill-1 ta' Jannar 2005.
L-Istati Membri għandhom jgħarrfu lill-Istati Membri l-oħra u lill-Kummissjoni kull sena dwar il-passi meħuda sabiex jimplimentaw l-ewwel subparagrafu."
2. It-Taqsima 1 ta' l-Anness I hija mibdula bit-test fl-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta' April 2002.